|  |  |
| --- | --- |
| LOGO RH PA |  |

**GODIŠNJE IZVJEŠĆE O RADU PRAVOSUDNE AKADEMIJE U 2019.**

ožujak 2020.

*Poštovani,*

*u 2019. godini najznačajnije za rad Pravosudne akademije je bilo donošenje novog Zakona o Pravosudnoj akademiji koji je stupio na snagu 1. srpnja 2019. godine.*

*Ovaj temeljni zakon za rad Akademije je akt kojim se Akademija ustrojava, određuju se tijela njenog upravljanja, djelatnost, sredstva za rad kao i način, vrste i trajanje stručnog usavršavanja ciljnih skupina Akademije.*

*Osim dosadašnje djelatnosti, Akademija je ovim zakonom dobila novu ciljnu skupinu, a to su drugi sudionici u postupcima pred pravosudnim tijelima(stalni sudski vještaci, stalni sudski procjenitelji, stalni sudski tumači, stečajni upravitelji, povjerenici u postupcima stečaja potrošača, kandidati za polaganje stručnih ispita i dr.). Pravosudna akademija je već u zadnjem kvartalu 2019. preuzela od Ministarstva pravosuđa stručno usavršavanje stečajnih upravitelja.*

*Upravno vijeća Pravosudne akademije novim je zakonom smanjeno sa sedam na pet članova, a broj članova Programskog vijeća povećan je s dvanaest na trinaest članova.*

*Jedna od velikih promjena odnosi se na polaznike Državne škole za pravosudne dužnosnike. Naime, sve osobe primljene u državnu službu na neodređeno vrijeme i raspoređene na radno mjesto savjetnika u pravosudnom tijelu, obvezni su polaznici Škole. I dalje ostaje mogućnost pravnicima koji su nakon položenog pravosudnog ispita radili najmanje četiri godine na pravnim poslovima da pristupe polaganju završnog ispita u Školi.*

*Novim Zakonom o Pravosudnoj akademiji dat je naglasak na jačanju socijalnih i praktičnih vještina kao i na interdisciplinarnim temama što će predstavljati izazov u izradi programa Akademije koji je do sada bio posvećen prvenstveno pravnim temama. U odnosu na voditelje, uveden je javni poziv temeljem kojeg Programsko vijeće bira predavače.*

*Nakon niza godina, u 2019. godini ponovno je provedeno teorijsko stručno usavršavanje vježbenika u pravosudnim tijelima koje je u odnosu na ranije generacije smanjeno sa 360 na 240 sati. U vezi edukacije vježbenika uspostavljena je uspješna suradnja s Centrom za izobrazbu Uprave za zatvorski sustav Ministarstva pravosuđa.*

*Pravosudna akademija je u 2019. godini uspostavila suradnju s Poslijediplomskim središtem u Dubrovniku zahvaljujući kojoj će se neki seminari moći održavati u Dubrovniku.*

*Pravosudna akademija je međunarodnu suradnju nastavila prije svega s Europskom mrežom za pravosudno osposobljavanje i Akademijom za europsko pravo, a u 2019. godini je krenula i edukacija engleskog jezika u ESF projektu „Uvođenje i provedba programa edukacije iz područja stranih jezika za pravosudne dužnosnike, savjetnike i službenike u pravosuđu“. Akademija je ugovorila još jedan projekt iz Europskog socijalnog fonda posvećen edukaciji iz područja suzbijanja kibernetičkog kriminala.*

*U 2019. godini prvi put je uspostavljena i suradnja s Uredom Ujedinjenih naroda za drogu i kriminalitet (UNODC) u području on-line učenja o sudačkoj etici.*

*U suradnji s UNICEF-om Hrvatska počelo je stručno usavršavanje državnih odvjetnika na temu kaznenopravne zaštite maloljetnih počinitelja i maloljetne delinkvencije.*

*U 2019. godini izuzetno se povećao broj polaznika u Akademiji, što je djelomično posljedica ponovne uspostave vježbeničkog programa, nove ciljne skupine stečajni upravitelji, ali i povećanog broja polaznika iz redova sudaca, državnih odvjetnika i savjetnika u pravosudnim tijelima. Ovo skoro dvostruko povećanje polaznika stručnog usavršavanja u Akademiji u odnosu na 2018. godinu s očekivanim rastom u 2020. godini tražit će nova prostorna rješenja i organizaciju rada Akademije.*

*Treba naglasiti da Pravosudna akademija uspješno provodi svoju djelatnost zahvaljujući i postojanju četiri regionalna centra pri županijskim sudovima u Splitu, Osijeku, Rijeci i Varaždinu bez kojih rad Akademije u ovom opsegu ne bi bio moguć.*

**

*Andrea Posavec Franić*

*ravnateljica*

Sadržaj

STRUČNO USAVRŠAVANJE U PRAVOSUDNOJ AKADEMIJI1

STRUČNO USAVRŠAVANJE VJEŽBENIKA U PRAVOSUDNIM TIJELIMA5

DRŽAVNA ŠKOLA ZA PRAVOSUDNE DUŽNOSNIKE6

STUČNO USAVRŠAVANJE PRAVOSUDNIH DUŽNOSNIKA, SAVJETNIKA U PRAVOSUDNIM TIJELIMA, SLUŽBENIKA IZ PODRUČJA PRAVOSUĐA I DRUGIH SUDIONIKA U POSTUPCIMA PRED PRAVOSUDNIM TIJELIMA8

E-učenje10

Statistika provedenih radionica10

STEČAJNI UPRAVITELJI14

MEĐUNARODNA SURADNJA I PROJEKTI16

Međunarodna suradnja17

Projekti22

EVALUACIJA OBRAZOVNIH AKTIVNOSTI I OBUKA VODITELJA I MENTORA24

Evaluacija obrazovnih aktivnosti24

Završna evaluacijska izvješća24

Obuka mentora i voditelja radionica25

Ostalo25

PRAVNI I OPĆI POSLOVI AKADEMIJE TE LJUDSKI POTENCIJALI25

Broj zaposlenih27

Dobna struktura28

Zaposlenici prema godinama radnog iskustva28

PRORAČUN I IZVRŠENJE PRORAČUNA ZA 2019. GODINU30

**STRUČNO USAVRŠAVNJE U PRAVOSUDNOJ AKADEMIJI**

Pravosudna akademija je u 2019. godini organizirala redovite edukacije za pravosudne dužnosnike i savjetnike u pravosudnim tijelima u okviru nacionalnog programa kao i međunarodne suradnje i projekata. Nastavljena je edukacija službenika u pravosudnim tijelima koji su postali ciljna skupina Akademije u 2015. godini, za koje je osmišljen program u skladu s njihovim interesima i potrebama.

U drugoj polovici 2019. godine Pravosudna akademija je počela sa stručnim usavršavanjem stečajnih upravitelja koji su dio nove ciljne skupine Akademije, a to su drugi sudionici u postupcima pred pravosudnim tijelima. Također, u 2019. godini je ponovno organizirana edukacija vježbenika u pravosudnim tijelima.

Ukupno u 2019. godini Akademija je organizirala 462 aktivnosti (radionice, seminari, predavanja, konferencije) za 9088 polaznika. Time se broj ukupnih aktivnosti u odnosu na 2018. godinu povećao za cca 42% (325 aktivnosti u 2018.), a broj polaznika za cca 73% (5247 polaznika u 2018.)

* Napomena: navedeni podaci uključuju međunarodne aktivnosti

*Grafikon 1. Broj polaznika stručnog usavršavanja u Pravosudnoj akademiji u 2019.*

Grafikon 1. Prikazuje strukturu polaznika stručnog usavršavanja Pravosudne akademije. Polaznici se računaju prema broju osoba koje su u danu prisustvovale stručnom usavršavanju. Najveći broj polaznika čine suci, a iza njih su vježbenici u pravosudnim tijelima. Naime u 2019. godini ponovno je počela obavezna edukacija vježbenika, te je tako 44 vježbenika pohađalo 40 radionica i jedan e-tečaj.

U 2019. godini općenito je znatno porastao broj polaznika. Prije svega, broj polaznika je povećala edukacija vježbenika koje u 2018. godini nije bilo. Broj državnih odvjetnika i zamjenika državnih odvjetnika koji su prisustvovali stručnom usavršavanju u 2019. godini je povećan za gotovo 100%. Nagli skok u odnosu na 2018. godinu djelomično je posljedica intenzivne edukacije koja je provođena u suradnji s Uredom UNICEF-a u Hrvatskoj u provedbi radionica za državne odvjetnike na temu kaznenopravne zaštite maloljetnih počinitelja i maloljetne delinkvencije.

No isto tako je značajno porastao i broj savjetnika u pravosudnim tijelima koji su polaznici stručnog usavršavanja i to za 38% u odnosu na 2018., kao i sudaca za 14%.

Što se tiče osoba koje su u 2019. godini prošle neku vrstu stručnog usavršavanja kroz aktivnosti u Akademiji, sudjelovalo je 1115 sudaca, 479 zamjenika/državnih odvjetnika, 402 sudska savjetnika, 147 savjetnika iz državnih odvjetništava, 902 službenika u pravosudnim tijelima, 196 stečajnih upravitelja, 44 vježbenika i 144 ostalih (odvjetnici, policijski službenici, ostali službenici i sl.).

*Grafikon 2. Učešće polaznika stručnog usavršavanja u Pravosudnoj akademiji prema ciljnim skupinama*

U 2019. godini tri najzastupljenije grupe polaznika stručnog usavršavanja su suci 30%, vježbenici 20% i državni odvjetnici 18%.

*Grafikon 3. Broj aktivnosti po regionalnim centrima (RC) Pravosudne akademije u 2019.*

*Grafikon 4. Broj polaznika aktivnosti po regionalnim centrima (RC) Pravosudne akademije*

U odnosu na 2018. godinu izuzetno je porastao broj polaznika u Zagrebu kada ih je bilo 2812. Veliki skok nastao je s obzirom da se vježbenička edukacija i stručno usavršavanje državnih odvjetnika kroz projekt s Unicefom održalo u Zagrebu. Narastao je i broj polaznika seminara u Tuhelju s 295 polaznika u 2018. godini na 351. polaznika.

*Grafikon 5. Aktivnosti u 2019. prema granama prava*

*Grafikon 6. Polaznici prema granama prava*

Sukladno novom Zakonu o Pravosudnoj akademiji (Narodne novine,broj: 52/19) stručno usavršavanje u Akademiji trebalo bi se povećati u odnosu na inerdisciplinarne teme i socijalne i praktične vještine. Tako se u 2019. godini 8% radionica može podvesti pod interdisciplinarne teme, a 16% pod socijalne i praktične vještine.

**STRUČNO USAVRŠAVANJE VJEŽBENIKA U PRAVOSUDNIM TIJELIMA**

Nakon gotovo šestogodišnje pauze u vježbeničkom programu, u svibnju 2019. godine Pravosudna akademija je započela sa teorijskim, stručnim obrazovanjem vježbenika koji su u pravosudna tijela raspoređeni rješenjem Ministarstva pravosuđa nakon provođenja javnog natječaja objavljenog u Narodnim novinama broj 117/7 od 29. studenoga 2017. godine. Obzirom je u pravosudna tijela raspoređeno 44 vježbenika iz cijele Hrvatske, zbog financijskih i logističkih razloga teorijska obuka održavala se u Centru za izobrazbu službenika Uprave za zatvorski sustav Ministarstva pravosuđa.

Vježbenici su sukladno Pravilniku o teorijskom i praktičnom stručnom obrazovanju vježbenika u pravosudnim tijelima (Narodne novine, broj: 96/09, 4/10 i 20/19) sudjelovali u 240 sati teorijske obuke te odslušali predmete iz kaznenog, građanskog, trgovačkog, upravnog i EU prava te Ustava i Organizacije pravosuđa. Vježbenici su također završili e-tečaj „Uvod u Europsku konvenciju za zaštitu ljudskih prava“ koji organizira Vijeće Europe u okviru programa HELP (Human Rights Education for Legal Professionals).

**DRŽAVNA ŠKOLA ZA PRAVOSUDNE DUŽNOSNIKE**

U 2019. godini proveden je završni ispit za kandidate za suce i državne odvjetnike, a za osobe koje su položile pravosudni ispit i nakon toga najmanje 4 godine radile na pravnim poslovima.

Poziv za podnošenje prijava za završni ispit u Državnoj školi za pravosudne dužnosnike objavljen je 14. siječnja 2019. godine. Na ispit je pristupilo ukupno 66 kandidata, a položilo ga je ukupno 60 kandidat. Dana 12. srpnja 2019. godine održana je svečanost dodjele potvrda o završenoj Državnoj školi za pravosudne dužnosnike.

Stupanjem na snagu Zakona o Pravosudnoj akademiji (Narodne novine, broj: 52/19) 1. srpnja 2019. godine propisano je da su osobe primljene u državnu službu na neodređeno vrijeme i raspoređene na radno mjesto savjetnika u pravosudnim tijelima obvezne polaziti Državnu školu za pravosudne dužnosnike, te da će težište stručnog usavršavanja polaznika biti na unaprjeđenju vještina i praktičnih znanja za rad u pravosudnim tijelima. Također je izmijenjen način polaganja završnog ispita u Državnoj školi za pravosudne dužnosnike odredbom da svi kandidati polažu isti završni ispit.

Krajem 2019. godine Programsko vijeće Pravosudne akademije pripremilo je nacrt Pravilnika o radu mentora u Državnoj školi za pravosudne dužnosnike te je osnovana radna skupina[[1]](#footnote-1) za izradu pravilnika za Državnu školu za pravosudne dužnosnike. Na prvoj sjednici radne skupine održanoj21. studenoga 2019. godine radna skupina odabrala je dr. sc. Zdenka Konjića, suca Vrhovnog suda za predsjednika, te su pripremljeni nacrti Pravilnika o završnom ispitu u Državnoj školi za pravosudne dužnosnike i Pravilnika o načinu rada Povjerenstva za polaganje završnog ispita u Državnoj školi za pravosudne dužnosnike.

U srpnju i studenom 2019. godine na mrežnim stranicama Pravosudne akademije objavljen je poziv za iskazivanje interesa za polaganje završnog ispita u Državnoj školi za pravosudne dužnosnike.

*Grafikon 7. – Kandidati koji su pristupili završnom ispitu u Državnoj školi za pravosudne dužnosnike prema pravosudnim tijelima i granama prava – IV. rok 4. travnja do 7. lipnja 2019. godine*

*Grafikon 8. – Kandidati po godinama radnog iskustva nakon položenog pravosudnog ispita u trenutku prijave na završni ispit u Državnoj školi za pravosudne dužnosnike – veljača 2019. godine*

**STRUČNO USAVRŠAVANJE PRAVOSUDNIH DUŽNOSNIKA, SAVJETNIKA U PRAVOSUDNIM TIJELIMA, SLUŽBENIKA IZ PODRUČJA PRAVOSUĐA I DRUGIH SUDIONIKA U POSTUPCIMA PRED PRAVOSUDNIM TIJELIMA**

U zadnjem kvartalu 2018. godine Pravosudna akademija je provela analizu potreba za stručnim usavršavanjem u pravosuđu, obveza Pravosudne akademije prema nacionalnim strategijama i obveza Pravosudne akademije prema međunarodnim projektima i organizacijama, te se ista prezentirala Programskom vijeću Pravosudne akademije. Program stalnog stručnog usavršavanja sudaca i državnih odvjetnika u okviru kojeg se usavršavaju i savjetnici u pravosudnim tijelima je donesen 27. studenog 2018. godine na 2. sjednici Programskog vijeća Pravosudne akademije. Programsko vijeće ujedno je odredilo i ciljne skupine za pojedine teme. Program je konačno usvojen 19. prosinca 2018. godine na 7. redovnoj sjednici Upravnog vijeća Pravosudne akademije. Sukladno članku 40. tada važećeg Zakona o Pravosudnoj akademiji (Narodne novine, broj: 153/09, 127/10, 82/15), godišnji Program stručnog usavršavanja dostavljen je sudovima i državnim odvjetništvima te je objavljen na službenoj mrežnoj stranici Pravosudne akademije. Na istoj sjednici Upravnog vijeća Pravosudne akademije usvojen je i prijedlog javnog poziva za iskazivanja interesa za izrađivanje obrazovnih materijala i/ili vođenje radionica u okviru aktivnosti stručnog usavršavanja Pravosudne akademije što je novina u načinu određivanja voditelja i autora Programa.

Temeljem javnog poziva i pristiglih prijava zainteresiranih voditelja i autora obrazovnih materijala Programsko vijeće je na prvoj sjednici održanoj 12. veljače 2019. godine odabralo autore obrazovnih materijala i voditelje radionica Programa u 2019. godini.

U Programu za 2019. godinu savjetnici u pravosudnim tijelima pozivani su na radionice koje su bile organizirane za pravosudne dužnosnike, osim za temu „Jednostavni postupak stečaja potrošača“, koja je bila organizirana samo za sudske savjetnike. Za ostale službenike u pravosuđu provedeno je ukupno 4 teme.

Obzirom je Pravosudna akademija nositelj i sunositelj mjera edukacije (svojih ciljnih skupina) koje proizlaze iz niza nacionalnih strategija i akcijskih planova, Akademija svake godine redovno dostavlja izvješća nadležnim institucijama o provedenim mjerama. U 2019. godini provedene su radionice kojima je Pravosudna akademija ispunila obveze edukacije iz sljedećih nacionalnih strategija i planova:

* Nacionalni plan za borbu protiv diskriminacije 2017.- 2022.
* Nacionalna strategija zaštite od nasilja u obitelji 2017.- 2022.
* Nacionalni plan za suzbijanje trgovanja ljudima 2017.- 2020.

Tako su u 2019. godini dostavljena izvješća Uredu za ljudska prava i prava nacionalnih manjina, Uredu za ravnopravnost spolova Vlade RH, Pučkom pravobranitelju, Pravobraniteljici za ravnopravnost spolova i Ministarstvu pravosuđa.

Prilikom planiranja radionica osobita pažnja je posvećena organizaciji radionica za jačanje socijalnih i praktičnih vještina i interdisciplinarnom pristupu u edukaciji za teme koje su važne različitim profilima stručnjaka koji se pojedinačno javljaju u različitim fazama postupka, ali je njihovo zajedničko djelovanje bitno za uspješno rješavanje određene problematike. Time se djelomično anticipirao novi Zakon o Pravosudnoj akademiji (Narodne novine, broj: 52/19) koji je propisao da su Program i stručno usavršavanje pravosudnih dužnosnika strukturirani tako da je u pravilu pravna materija unutar godišnjeg programa stručnog usavršavanja zastupljena sa 40%, interdisciplinarne teme s 30% te jačanje socijalnih i praktičnih vještina s 30%.

U 2019. godini nastavljena je suradnja s Državnim zavodom za intelektualno vlasništvo u provođenju osnovnog i specijalističkog modula Prava intelektualnog vlasništva te suradnja sa Uredom za suzbijanje zlouporabe droga Hrvatskog zavoda za javno zdravstvo u okviru koje je održana redovna godišnja stručna edukacija iz suzbijanja zlouporaba droga namijenjena pravosudnim dužnosnicima, probacijskim službenicima, policijski službenicima te djelatnicima službi za zaštitu mentalnog zdravlja županijskih zavoda za javno zdravstvo.

Ponovljene su radionice na temu „Primjena odredbi Prekršajnog zakona u prekršajnim postupcima pred tijelima državne uprave“ i „Financijski prekršaji s osvrtom na odredbe Prekršajnog zakona i relevantnu praksu ESLJP-a“ gdje su polaznici osim prekršajnih sudaca bili i predstavnici carinske i porezne uprave odnosno voditelji prekršajnih postupaka koji se provode u tijelima državne uprave. Također su organizirane radionice na temu „Nasilja u obitelji“ i „Trgovanje ljudima“ u suradnji sa Policijskom akademijom gdje su polaznici bili pravosudni dužnosnici, policijski i probacijski službenici.

Nastavljena je i edukacija s Uredom UNICEF-a u Hrvatskoj u provedbi radionica za državne odvjetnike na temu kaznenopravne zaštite maloljetnih počinitelja i maloljetne delikvencije. Pravosudna akademija je također nastavila suradnju sa UNICEF-om u izradi sveobuhvatnog kurikuluma za cjeloživotno učenje sudaca, državnih odvjetnika i stručnih suradnika izvanpravne struke koji rade s djecom.

Pravosudna akademija je u 2019. godini prvi put uspostavila suradnju s Agencijom za elektroničke medije te je održana konferencija „Granice slobode govora i govor mržnje – pravosuđe i mediji“. Konferencija je bila namijenjena pravosudnim dužnosnicima, predstavnicima elektroničkih i pisanih medija i odvjetnicima te je ukupno sudjelovalo 59 polaznika.

**E-učenje**

U 2019. godini proveden je e-tečaj „Pretraživanje sudske prakse EU“ kojeg je završilo 37 polaznika. Započeto je s provedbom e-tečaja „Zakon o stečaju potrošača“ koji je upisalo 83 polaznika i e-tečaja „Zahtjev za prethodnu odluku“ koji je upisalo 55 polaznika. Značajni napori usmjereni su i na podizanje kvalitete radionica korištenjem interaktivnih digitalnih alata koji služe za unaprjeđenje dinamike radionice i postizanje ciljeva učenja. Na većini radionica u Zagrebu je tako korišten alat on-line kviza dok je uporaba istog u ostalim regionalnim centrima većinom ovisila o informatičkoj podršci u tom centru obzirom se većina regionalnih voditelja nisu imali prilike upoznati sa uporabom digitalnih alata na radionicama.

**Statistika provedenih radionica**

|  |  |  |
| --- | --- | --- |
| **Građansko i građansko postupovno pravo** | | |
| **Naziv radionice** | **Broj radionica** | **Broj polaznika** |
| Izmjene Zakona o parničnom postupku | 7 | 152 |
| Novo uređenje revizije | 5 | 79 |
| Jednostavni postupak stečaja potrošača za savjetnike | 8 | 218 |
| Zaštita potrošača | 4 | 66 |
| Zakon o stečaju potrošača | 7 | 104 |
| Novine u građanskom zakonodavstvu[[2]](#footnote-2) | 1 | 351 |
| Etažno vlasništvo | 6 | 97 |
| Primjena prakse ESLJP u radnopravnim sporovima u suđenju u Hrvatskoj | 6 | 90 |
| Diskriminacijski sporovi u radnopravnim odnosima | 5 | 71 |
| Zaštita najboljeg interesa djeteta u postupcima ovrha odluka u predmetima obiteljskopravne zaštite djece | 6 | 93 |
| **Kazneno i kazneno postupovno pravo** | | |
| Rješenje o odbačaju kaznene prijave | 12 | 216 |
| ZPSKS - ZOMPO - za suce | 4 | 52 |
| ZPSKS- ZOMPO - za državne odvjetnike | 6 | 95 |
| Adolescencija i poremećaji u ponašanju djece i mladih | 2 | 70 |
| Procjena maloljetnih počinitelja kaznenih djela - Procjena potreba, rizika i snaga mladih u sukobu sa zakonom u funkciji usklađivanja i planiranja intervencija | 1 | 33 |
| Procjena maloljetnih počinitelja kaznenih djela | 3 | 69 |
| Maloljetničko pravosuđe i kriminologija delinkvencije mladih | 2 | 69 |
| Komunikacijski aspekti rada s maloljetnim počiniteljima kaznenih djela | 5 | 86 |
| Pravni aspekti rada s maloljetnim počiniteljima kaznenih djela | 2 | 85 |
| Nezakoniti dokazi | 6 | 95 |
| Zločin iz mržnje i govor mržnje | 5 | 106 |
| Suzbijanje trgovanja ljudima | 2 | 107 |
| Odgovorne osobe trgovačkih društava kapitala i određivanje djelokruga njihovih poslova | 6 | 92 |
| Načelo ne bis in idem | 6 | 100 |
| Stručna edukacija iz područja suzbijanja zlouporabe droga | 2 | 87 |
| Ujednačavanje sudske prakse općinskih i županijskih sudova | 6 | 100 |
| Pojedinačna procjena žrtava - iskustva i problemi u praksi | 3 | 55 |
| Novine u kaznenom zakonodavstvu[[3]](#footnote-3) | 1 | 211 |
| **Prekršajno pravo** | | |
| Financijski prekršaji s osvrtom na odredbe Prekršajnog zakona i relevantnu praksu ESLJP-a | 4 | 68 |
| Primjena odredaba Prekršajnog zakona u prekršajnim postupcima pred tijelima državne uprave | 2 | 35 |
| Prekršaji iz područja javnog reda i mira i javne sigurnosti s obilježjem mržnje | 5 | 78 |
| Dijete - svjedok ili žrtva u prekršajnom postupku | 3 | 45 |
| Nasilje u obitelji | 6 | 187 |
| Specijalističko savjetovanje sudaca prekršajnih sudova[[4]](#footnote-4) | 1 | 76 |
| **Upravno pravo** | | |
| Praksa Europskog suda za ljudska prava relevantna za upravno sudovanje | 2 | 35 |
| Novine u postupku izvlaštenja i sudska praksa | 2 | 37 |
| Praksa Suda EU relevantna za upravni spor | 2 | 26 |
| **Trgovačko pravo** | | |
| Prijeboj kao institut građanskog i trgovačkog prava - procesni i materijalni aspekt | 7 | 154 |
| Mjere osiguranja | 6 | 106 |
| Prava intelektualnog vlasništva - osnovni modul | 1 | 21 |
| Prava intelektualnog vlasništva - specijalistički modul | 1 | 20 |
| Ugovor o građenju | 1 | 20 |
| Odgovornost za štetu od povrede tržišnog natjecanja | 1 | 17 |
| Jamci i razlučni vjerovnici u predstečajnom i stečajnom postupku | 7 | 114 |
| **EU i međunarodno pravo** | | |
| Konvencija za zaštitu ljudskih prava i temeljnih sloboda i praksa ESLJP - građanskopravni aspekt | 6 | 88 |
| Pravo EU i pravo VE - kaznenopravni aspekt | 3 | 55 |
| Pravo EU i pravo VE -građanskopravni aspekt | 3 | 52 |
| Opća uredba o zaštiti osobnih podataka | 6 | 88 |
| Odgovornost države za štetu zbog povrede prava Europske unije u upravnim, građanskim i trgovačkim stvarima | 4 | 60 |
| Prekogranična pitanja bračnoimovinskih režima i režima imovine registriranih partnera | 4 | 54 |
| Uredba Bruxelles I bis | 7 | 117 |
| Pravosudna suradnja putem Eurojust - a | 11 | 268 |
| Povelja o temeljnim pravima Europske unije | 4 | 70 |
| Međunarodna kaznenopravna suradnja i Europska konvencija o uzajamnoj pravnoj pomoći | 1 | 15 |
| Zahtjev za prethodnu odluku | 2 | 35 |
| **E- tečaj** | | |
| E- tečaj "Pretraživanje sudske prakse Europske unije" | 1 | 37 |
| E- tečaj "Europski istražni nalog" | 1 | 11 |
| E- tečaj "Stečaj potrošača" | 1 | 95 |
| E- tečaj "Zahtjev za prethodnu odluku" | 1 | 51 |
| **Usavršavanje službenika u pravosuđu** | | |
| CaseTrackingSystem (CTS 2) | 11 | 218 |
| eSpis | 2 | 49 |
| SupraNova - unos i obrada sudske odluke - edukacija za zapisničare | 27 | 278 |
| Osposobljavanje stručnih osoba za rukovanje opremom za audio-video snimanje dokaznih ili drugih radnji u prethodnom i kaznenom postupku | 7 | 107 |
| **Ostalo** | | |
| Komunikacijske vještine | 7 | 139 |
| Promicanje prava na različitost i borba protiv netrpeljivosti i mržnje | 5 | 77 |
| Granice slobode govora i govor mržnje - pravosuđe i mediji | 1 | 59 |
| Primjena etičkog kodeksa | 6 | 108 |
| Temelji stvaranja uspješnog mentora - uvod u mentorstvo | 5 | 77 |
| Obuka vježbenika u pravosudnim tijelima 2019. | 40 | 44 |
| Mobbing | 1 | 30 |
| Sudska praksa – SupraNova -Odabir, indeksiranje i objava sudskih odluka za Portal SP | 4 | 121 |

**STEČAJNI UPRAVITELJI**

Novim Zakonom o Pravosudnoj akademiji, koji je stupio na snagu 1. srpnja 2019. godine (Narodne novine, broj: 52/19), Pravosudna akademija je dobila novu ciljnu skupinu. Akademija je novim Zakonom zadužena za organiziranje i provođenje stručnog usavršavanja drugih sudionika u postupcima pred pravosudnim tijelima (stalnih sudskih vještaka, stalnih sudskih procjenitelja, stalnih sudskih tumača, stečajnih upravitelja, povjerenika u postupcima stečaja potrošača, kandidata za polaganje stručnih ispita i dr). Krajem 2019. godine Akademija je započela sa stručnim usavršavanjem stečajnih upravitelja za čiji program i cjeloživotnu edukaciju je do tada bilo zaduženo Ministarstvo pravosuđa.

Stečajni upravitelji razlikuju se kao ciljna skupina u odnosu na dosadašnje ciljne skupine Pravosudne akademije utoliko što je edukacija uvjetovana kotizacijom i obvezna je za one stečajne upravitelje koji žele zadržati svoj status. Naime, stečajni upravitelji koji su na A listi Ministarstva pravosuđa dužni su sudjelovati u tri edukacije u dvogodišnjem razdoblju kako bi ostali na listi i tako produžili akreditaciju. U Programu za 2019. godinu u zadnjem kvartalu usvojeno je 12 tema koje su preuzete iz dotadašnjeg programa Ministarstva pravosuđa te su iste provedene do kraja godine.

U kolovozu 2019. godine Ministarstvo pravosuđa obratilo se Akademiji radi suradnje u završetku aktivnosti projekta „Podrška jačanju okvira za stečajne upravitelje u Hrvatskoj“, a koje se odnose na edukaciju. Projekt financiran iz Europske unije provodio je KPMG Hrvatska d.o.o. i odvjetničko društvo Mamić, Perić, Reberski i Rimac uz podršku Europske banke za obnovu i razvoj dok je Ministarstvo pravosuđa bilo krajnji korisnik. Obzirom je novim Zakonom o Pravosudnoj akademiji promijenjena nadležnost u edukaciji stečajnih upravitelja za dovršetak aktivnosti iz projekta bilo je nužno uključivanje Pravosudne akademije u organizaciju edukacije. Stoga je Upravno vijeće Pravosudne akademije na 3. sjednici dana 30. listopada 2019. godine usvojilo dopunu Programa u koji je uključeno 7 aktivnosti predmetnog projekta. Dvije radionice su održane u Zagrebu u 2019. godine dok su preostale održane do veljače 2020. godine od kojih jedna u RC Split.

|  |  |  |
| --- | --- | --- |
| **Stečajni upravitelji 2019.** | | |
| **Naziv radionice** | **Broj radionica** | **Broj polaznika** |

|  |  |  |
| --- | --- | --- |
| Restrukturiranje prije i tijekom stečajnog postupka | 1 | 16 |
| Izrada i provedba stečajnog plana | 1 | 22 |
| Stvarna prava trećih osoba na imovini stečajnog dužnika - 1. dio | 1 | 23 |
| Stvarna prava trećih osoba na imovini stečajnog dužnika - 2. dio | 1 | 37 |
| Ispitno i izvještajno ročište - ispitivanje tražbina, priprema ročišta | 1 | 30 |
| Sastavljanje godišnjih financijskih izvještaja | 1 | 32 |
| Stečaj potrošača | 1 | 27 |
| Utvrđivanje tražbina 1. dio | 2 | 33 |
| Utvrđivanje tražbina 2. dio | 1 | 22 |
| Dioba u stečajnom postupku 1. dio | 1 | 23 |
| Dioba u stečajnom postupku 2. dio | 1 | 14 |
| Stečajni postupak nad građevinskim društvom | 1 | 13 |
| Uvod u financijsku i tržišnu analizu (kao osnova financijskih i operativnih planova restrukturiranja) | 1 | 17 |

**MEĐUNARODNA SURADNJA I PROJEKTI**

**Naglasci iz 2019. godine:**

- Povećan je broj sudaca, zamjenika državnih odvjetnika, savjetnika i vježbenika u pravosudnim tijelima koji sudjeluju u aktivnostima međunarodnog karaktera posredstvom Pravosudne akademije (za 16% u odnosu na 2019. godinu).

- U projektu posvećenom učenju stranih jezika pravne struke, koji se financira iz Europskog socijalnog fonda, počela je nastava engleskog jezika pravne struke za pravosudne dužnosnike, savjetnike i službenike Ministarstva pravosuđa i Pravosudne akademije u Bjelovaru, Dubrovniku, Osijeku, Puli, Rijeci, Splitu, Varaždinu i Zagrebu.

- Ugovoren je projekt iz Europskog socijalnog fonda posvećen edukaciji iz područja suzbijanja kibernetičkog kriminala.

- Uspostavljena je suradnja s Uredom Ujedinjenih naroda za drogu i kriminalitet (UNODC) u području *online* učenja o sudačkoj etici.

- Počeo je projekt Akademije za europsko pravo (ERA) za sudsko osoblje (savjetnike i službenike u pravosuđu) u kojem Pravosudna akademija sudjeluje kao jedan od partnera. Projekt se bavi europskim prekograničnim građanskim postupcima i jedan je od rijetkih koji nije posvećen pravosudnim dužnosnicima, već službenicima kao ciljnoj skupini slabije zahvaćenoj edukaciji o EU pravu na razini Unije.

- Organizirana je edukacija za suce i državne odvjetnike u projektu Pravobraniteljice za ravnopravnost spolova posvećenom suzbijanju nasilja nad ženama sa smrtnim ishodom.

- Izrađeni su prijedlozi za edukaciju iz područja vještina koja bi se financirala iz projekta Ministarstva pravosuđa kroz Europski socijalni fond.

- Uspostavljena je suradnja Pravosudne akademije s Uredom zastupnice Vlade RH pred ESLJP-om radi pripreme projekta za edukaciju sudaca o primjeni Europske konvencije za zaštitu ljudskih prava i temeljnih sloboda uz financijsku podršku Vijeća Europe.

- Pripremljen je nacrt projektnog prijedloga za cjeloživotno učenje pravosudnih dužnosnika i stručnih suradnika izvanpravne struke koji rade na predmetima s djecom koji će se financirati uz podršku Ureda UNICEF-a za Hrvatsku.

- Po prvi puta Pravosudna akademija organizirala je specijaliziranu razmjenu za područje prava azila.

**Međunarodna suradnja**

**Europska mreža za pravosudno osposobljavanje (EJTN)**

U dvotjednim razmjenama u 2019. godine sudjelovalo je ukupno 19 pravosudnih dužnosnika iz Hrvatske, a Pravosudna akademija ugostila je 18 pravosudnih dužnosnika iz država članica Europske unije. Jednako tako, Hrvatska je ugostila petero (5) sudaca kroz program specijaliziranih razmjena (iz područja radnog, obiteljskog i kaznenog prava, zaštite tržišnog natjecanja te prava azila), dok je u specijaliziranim razmjenama sudjelovalo četvero (4) sudaca i državnih odvjetnika iz Hrvatske (područja specijalizacije: pravo azila, maloljetničko pravo, suzbijanje financijskih kaznenih djela, radno pravo).

Kroz program razmjene čelnika pravosudnih tijela Pravosudna akademija organizirala je posjet dviju predsjednica sudova iz Bugarske i Rumunjske.

Za jednogodišnju razmjenu pri Europskom sudu za ljudska prava (ESLJP), posredstvom Pravosudne akademije, odabran je sudac Općinskog suda u Zadru i zamjenica općinskog državnog odvjetnika u Općinskom državnom odvjetništvu u Sisku. Za četveromjesečno stažiranje pri Eurojustu odabran je zamjenik općinskog državnog odvjetnika u Općinskom državnom odvjetništvu u Novom Zagrebu.

U 2019. godini četvero (4) pravosudnih dužnosnika iz Hrvatske sudjelovalo je, posredstvom Fonda za stipendije EJTN-a (*ScholarshipFund)*, u aktivnostima edukacije koje su organizirale institucije za edukaciju u pravosuđu Italije i Francuske za područje građanskog, trgovačkog i kaznenog prava.

U okviru programa AIAKOS EJTN-a, koji je namijenjen budućim sucima i državnim odvjetnicima, četvero polaznika posjetilo je Hrvatsku i isto toliko hrvatskih savjetnika u pravosudnim tijelima boravilo je u drugim državama Europske unije.

Pravosudna akademija ima svoje predstavnike u radnim skupinama EJTN-a: „Programi, „Razmjene“ i „Metode stručnog usavršavanja“ te u podskupinama „Građansko pravo“, „Upravno pravo“, „Ljudska prava“, „Vladavina prava“ i „Lingvistika“.

|  |  |
| --- | --- |
| **Sudjelovanje pravosudnih dužnosnika i savjetnika iz RH na EJTN-ovim seminarima u 2019. godini** | |
| **Naziv seminara/konferencije/škole** | **Br. polaznika iz RH** |
| Očuvanje vladavine prava u praksi: Ključna uloga sudaca i državnih odvjetnika | 2 |
| Ljudska prava i pristup pravosuđu u Europskoj uniji | 7 |
| Seminar o mirenju za upravne suce | 4 |
| Seminar za predsjednike sudova i čelnike državnih odvjetništava | 2 |
| „Neovisnost i odgovornost pravosuđa te djelotvorna sudska zaštita“ | 1 |
| Evaluacija i najbolje prakse | 2 |
| Pravno-jezični seminar „Pravosudna suradnja u kaznenim stvarima“ | 2 |
| Uredba Bruxelles I bis | 2 |
| Sukobi propisa – Višerazinska zaštita u primjeni temeljnih prava | 5 |
| Europski istražni nalog u praksi | 1 |
| Kibernetički kriminal i e-dokazi | 2 |
| Pravno-jezični seminar „Pravosudna suradnja u građanskim stvarima“ | 1 |
| Zajednički istražni timovi | 1 |
| Suzbijanje nezakonite imigracije: Vanjske granice EU-a | 5 |
| Imovina stečena u braku | 3 |
| Primjenjivost i djelotvornost Povelje EU-a o temeljnim pravima u nacionalnim postupcima | 1 |
| Suzbijanje terorizma | 2 |
| Pravno-jezični seminar „Suradnja u području suzbijanja kibernetičkog kriminala“ | 2 |
| Kibernetički kriminal i e-dokazi II | 1 |
| Luxembourg (Sud EU-a) | 1 |
| Pravno-jezični seminar „Pravosudna suradnja u kaznenim stvarima“ | 5 |
| Prekogranično uzdržavanje | 1 |
| Gospodarska kaznena djela: Zapljena nezakonito stečene imovine | 2 |
| Umijeće suđenja | 3 |
| Ljetna škola: Lingvistička edukacija o pravosudnoj suradnji u građanskim stvarima | 1 |
| Pravno-jezični seminar „Suradnja u području azila i migracija“ | 1 |
| Zaštita financijskih interesa Unije i Ured europskog javnog tužitelja | 2 |
| Zaštita podataka i pravo na privatnost | 1 |
| E-tečajevi i e-alati: Najbolje prakse | 2 |
| Ljetna škola: Lingvistička edukacija o pravosudnoj suradnji u građanskim stvarima | 1 |
| Istrage i suzbijanje korupcije | 3 |
| Ljetna škola o pravosudnoj suradnji u području ljudskih prava | 2 |
| Pravosudna suradnja u području obiteljskog prava | 5 |
| Europski građanski postupak | 1 |
| Javna nabava | 5 |
| Pravosudna suradnja u građanskim stvarima | 2 |
| Pravno-jezični seminar o pravosudnoj suradnji u području obiteljskog prava | 1 |
| Edukacija na radnome mjestu | 5 |
| Sloboda govora | 1 |
| Istraga i progon u kaznenim djelima s međunarodnom dimenzijom u Europskoj uniji u kontekstu izbjegličke krize | 3 |
| Pravno-jezični seminar „Suradnja u zaštiti podataka“ | 1 |
| Seminar o ljudskim pravima za voditelje obrazovnih aktivnosti | 3 |
| Dostava i pribavljanje dokaza u inozemstvu | 2 |
| EU pravo azila | 1 |
| Financijske istrage | 2 |
| Ljudska prava i pristup pravosuđu u Europskoj uniji – 2 | 3 |
| Pravno-jezični seminar „Suradnja u području zaštite tržišnog natjecanja“ | 3 |
| Alternativno rješavanje sporova | 1 |
| Pravno-jezični seminar „Suradnja u području primjene poreznog prava“ | 3 |
| Kulturalne različitosti u sudnici – suci u Europi pred novim izazovima | 1 |
| Vještine rukovođenja | 2 |
| Upravno i postupovno pravo 2 | 8 |
| Uredba Bruxelles I (preinačena) | 4 |
| Pravno-jezični seminar „Primjena EU prava u zaštiti ljudskih prava“ | 1 |
| Upravljanje promjenama | 2 |
| Umijeće suđenja | 1 |
| Prava žrtava u Europskoj uniji | 3 |
| Europsko pravo tržišnog natjecanja | 2 |
| Fond za stipendije | 4 |
| **UKUPNO POLAZNIKA IZ RH (u 2018. godini 122)** | **124** |

|  |  |
| --- | --- |
| **Ukupan broj pravosudnih dužnosnika i savjetnika uključenih u aktivnosti EJTN-a u 2019. godini** | |
| **Vrsta aktivnosti** | **Broj polaznika iz RH** |
| Kratkotrajne razmjene | 19 |
| Dugotrajne razmjene | 3 |
| Specijalizirane razmjene | 4 |
| AIAKOS | 4 |
| Seminari iz građanskog, kaznenog i upravnog prava te pravno jezični seminari | 124 |
| Studijski posjeti (ESLJP-u, Sudu EU-a, EU institucijama, Eurojustu, Agenciji EU-a za temeljna prava) | 25 |
| **UKUPNO (u 2018. godini 173 polaznika)** | **179** |

**Akademija za europsko pravo (ERA)**

Suradnja s ERA-om se u 2019. odvijala kroz redovite ERA-ine seminare ponuđene pravosudnim dužnosnicima te kroz projekte.

|  |  |
| --- | --- |
| **Broj pravosudnih dužnosnika i savjetnika koji su pohađali ERA-ine aktivnosti u 2019. godini** | |
| **Naziv seminara** | **Broj polaznika iz RH** |
| Serija seminara o ravnopravnosti spolova u europskom pravu | 5 |
| Serija seminara o suzbijanju diskriminacije | 3 |
| Seminari iz područja zaštite okoliša | 2 |
| Seminari osiguravanju prava za osobe s invaliditetom | 5 |
| Ostale teme | 16 |
| **UKUPNO (u 2018. godini 41 polaznik)** | **31** |

**Suradnja s Uredom ujedinjenih naroda za droge i kriminalitet (UNODC)**

U 2019. godini uspostavljena je suradnja s ovim uredom Ujedinjenih naroda u području *online* učenja o sudačkoj etici. U ožujku, sutkinja Županijskog suda u Splitu, ujedno jedna od voditeljica u Pravosudnoj akademiji, sudjelovala je na obuci za voditelje UNODC-eve edukcije o sudačkoj etici. Potom je u rujnu organiziran *online* tečaj iz paketa UNODC-a „Sudačko ponašanje i etika“ koji je upisalo 26 sudaca i sudskih savjetnika, a uspješno završilo njih 19. U listopadu je za polaznike koji su uspješno završili tečaj organizirana i radionica na kojoj su imali prilike s voditeljicama razmijeniti dojmove i iskustva o *online* tečaju, te razgovarati o primjeni Bangalorških načela sudačke etike i praksi europskih sudova te hrvatskog Ustavnog suda koja se tiče sudačke etike.

**Program HELP Vijeća Europe**

Ovaj program namijenjen je edukaciji pravnika praktičara u području ljudskih prava. U listopadu je u okviru tog programa pokrenut *online* tečaj za 44 vježbenika u pravosudnim tijelima pod nazivom „Uvod u Europsku konvenciju za zaštitu ljudskih prava i temeljnih sloboda“ pod mentorstvom sutkinje Općinskog suda u Rijeci kao certificirane voditeljice HELP-ovih tečajeva. Predviđeno trajanje tečaja je tri mjeseca.

**Suradnja s njemačkom Zakladom Hanns-Seidel (HSS)**

U suradnji s ovom Zakladom, u 2019. godini organizirana su tri seminara o sljedećim temama: mobbing, koruptivna kaznena djela te predrasude i donošenje odluka u postupku.

|  |  |
| --- | --- |
| **Naziv seminara** | **Broj polaznika iz RH** |
| “Mobbing“ | 30 |
| “Koruptivna kaznena djela” | 21 |
| „Predrasude i donošenje odluka u postupku“ | 22 |
| **UKUPNO (u 2018. godini 76 polaznika)** | **73** |

|  |  |
| --- | --- |
| **Edukacija pravosudnih dužnosnika kroz međunarodnu suradnju** | |
| **Međunarodni partner** | **Broj polaznika iz RH** |
| EJTN | 179 |
| ERA | 31 |
| HELP | 44 |
| HSS | 73 |
| UNODC | 19 |
| Ostali (projekt INFORM, Projekt o zaštiti tržišnog natjecanja Sveučilišta u Valenciji, OECD Mađarska, Pravosudna akademija Mađarske, FreedomHouse Rumunjska, HELP Slovenija, HPC) | 28 |
| **Ukupno polaznika iz RH (u 2018. godini 334 polaznika)** | **374** |

**Projekti**

1. **Twinningout projekt „Jačanje stručnog usavršavanja kroz Twinning“**:U 2019. godini službenici Pravosudne akademije sudjelovali su u ukupno četiri (4) ekspertne misije posvećene razvoju i primjeni učenja na daljinu te kriterijima za odabir voditelja edukacije u Visokoj školi za pravosuđe Gruzije. Projekt je uspješno završio u travnju 2019. godine.

2. **Europski socijalni fond (ESF)**

1. ESF projekt **„Uvođenje i provedba programa edukacije iz područja stranih jezika za pravosudne dužnosnike, savjetnike i službenike u pravosuđu“** u provedbi je od rujna 2017. godine. U 2019. godini održana je nastava u trajanju od 60 sati za pravosudne dužnosnike i savjetnike u Splitu u organizaciji Učilišta Virtus. Program edukacije engleskog jezika pravne struke završilo je 22 polaznika (14 za srednju i 8 za naprednu razinu). U 2019. godini ponovljen je otvoreni postupak javne nabave za organizaciju nastave u ostalim gradovima te su sklopljeni ugovori za organizaciju nastave u sljedećim gradovima: Bjelovar, Dubrovnik, Osijek, Varaždin i Vukovar (Učilište Studium), Pula i Rijeka (Učilište Virtus) te Zagreb (Učilište Jantar i Moje znanje). U svim navedenim gradovima, s iznimkom Vukovara, nastava je počela na jesen 2019. godine. Vrijednost ovog projekta iznosi 4.738.325,00 kuna.

b. Ugovoren je projekt **„Unaprjeđenje programa edukacija u borbi protiv kibernetičkog kriminala“** u vrijednosti od 2.066.000,00 kuna. Projekt je namijenjen pravosudnim dužnosnicima i savjetnicima u pravosudnim tijelima. Kroz dvije (2) godine provedbe projekta omogućit će se razvoj novih programa obuke o kibernetičkom kriminalu (za učioničku i *online* edukaciju), nabava opreme i dorada Moodle platforme za učenje na daljinu.

c. Izrađena je komponenta edukacije o vještinama za pravosudne dužnosnike, savjetnike i službenike u pravosuđu koja je uključena u projekt Ministarstva pravosuđa **„Daljnje unaprjeđenje kvalitete pravosuđa kroz nastavak modernizacije pravosudnog sustava u Republici Hrvatskoj“**. Planirana vrijednost komponente edukacije iznosi 2.197.595,00 kuna.

d. Počeo je rad na **projektu posvećenom komunikaciji pravosuđa s javnošću** i edukaciji glasnogovornika u pravosuđu. Svrha projekta je unaprijediti percepciju pravosuđa u javnosti te poboljšati komunikacijske vještine glasnogovornika u pravosuđu, ali i ostalih sudaca i državnih odvjetnika. Projekt će se provoditi u suradnji Pravosudne akademije i Udruge hrvatskih sudaca.

**3. Projekti iz Programa pravosuđe Europske unije 2014.-2020.**

1. Pravosudna akademija je u 2019. godini sudjelovala u dva (2) projekta koje je provodila ERA. Riječ je o EU projektima:

- **„Osnovne računalne forenzičke vještine za pravnike praktičare u Europskoj uniji – Seminari okrenuti praksi kako bi odgovorili izazovima novih tehnologija“**. Održan je jedan međunarodni seminar u Zagrebu za 41 polaznika, od toga 6 iz RH.

- **„Bolja primjena europskih prekograničnih postupaka: pravni i jezični seminari za službenike u pravosuđu diljem Europe“**. Održan je jedan međunarodni jezični seminar u Zagrebu za 26 polaznika, od toga 7 iz RH.

b. U projektu Pravobraniteljice za ravnopravnost spolova **„Izgradnja učinkovitije zaštite: transformacija sustava suzbijanja nasilja nad ženama“** u koji se Akademija uključila sa zadaćom provedbe edukacije sudaca i držanih odvjetnika održane su 3 radionice za suce i 3 radionice za zamjenike državnih odvjetnika za ukupno 100 polaznika (57 iz redova sudaca i sudskih savjetnika te 43 iz redova zamjenika općinskih i županijskih državnih odvjetnika). Projekt se financirao iz Programa EU-a Prava, jednakost i građanstvo 2014.-2020.

c. Pravosudna akademija uključila se, kao pridruženi partner i u EU projekt e-učenje o Povelji za suce država članica u području prava azila zaštite podataka, prava djece, socijalnih prava i slobode izražavanja (**e-NACT**). Organizirana je radionica na temu zaštite podataka na kojoj je sudjelovalo troje (3) sudaca iz RH.

|  |  |
| --- | --- |
| **Broj pravosudnih dužnosnika i savjetnika educiranih kroz projekte u 2019. godini** | |
| **Naziv projekta** | **Broj polaznika iz RH** |
| ESF projekt „Uvođenje i provedba programa edukacije iz područja stranih jezika za pravosudne dužnosnike, savjetnike i službenike u pravosuđu“ | 22 |
| Osnovne računalne forenzičke vještine za pravnike praktičare u EU | 6 |
| Jezični seminar: Europski prekogranični građanski postupci | 7 |
| Izgradnja učinkovitije zaštite: transformacija sustava suzbijanja nasilja nad ženama | 100 |
| e-NACT | 3 |
| **UKUPNO (u 2018. godini 104 polaznika)** | **138** |

**U aktivnostima edukacije međunarodnog karaktera kroz međunarodnu suradnju i projekte u 2019. godini educirano je 512 pravosudnih dužnosnika i savjetnika iz Hrvatske (u 2018. godini 438).**

**EVALUACIJA OBRAZOVNIH AKTIVNOSTI I OBUKA VODITELJA I MENTORA**

**Evaluacija obrazovnih aktivnosti**

*Broj obrađenih anketnih upitnika i pribavljenih izvješća voditelja radionica u 2019. godini*

|  |  |  |
| --- | --- | --- |
| **Oblik provođenja** | **Obrađeni anketni upitnici polaznika** | **Izvješća voditelja** |
| Cjeloživotno usavršavanje sudaca, državnih odvjetnika i savjetnika u pravosudnim tijelima – samostalno Pravosudna akademija | 3.949 | 454 |
| Cjeloživotno usavršavanje sudaca, državnih odvjetnika i savjetnika u pravosudnim tijelima – u suradnji s domaćim i inozemnim tijelima | 841 | 57 |
| Program obuke vježbenika | 640 | 28 |
| Međunarodna razmjena pravosudnih dužnosnika u okviru EJTN-a | 19 | - |
| **Ukupno:** | **5.449** | **539** |

Prema usporednim pokazateljima rada u odnosu na 2018. godinu prikupljeno je 22% više izvješća voditelja dok je obrađenih upitnika polaznika bilo 35% više.

**Završna evaluacijska izvješća**

Pravosudna akademije priprema završna evaluacijska izvješća za održane teme poučavanja pri čemu kao izvore podataka za izvješće koristi anketne upitnike svih polaznika koji su sudjelovali na predmetnoj edukaciji, izvješće svih voditelja koji su bili uključeni u poučavanje, obrazovne, radne materijale i druge relevantne dostupne izvore. Brojčano i opisno se prikazuju i analiziraju bitni segmenti edukacije i daje završna ocjena s iznošenjem jakih strana održane teme poučavanja zajedno s preporukama za poboljšanje.

Odjel je u 2019. godini obradio 24 teme poučavanja detaljno prikazanih u cjelovitom materijalu “Zbornik evaluacijskih izvješća” koji daje pregled općih i specifičnih ocjena polaznika i voditelja radionica o uspješnosti provedene edukacije zajedno s detektiranim obrazovnim i pravnim problemima specifičnim za pojedinu temu poučavanja. U 2018. godini je bilo analizirano 20 tema poučavanja.

Uvidom u evaluaciju svake teme vidljivo je da je većina tema provedena na visokoj organizacijskoj i stručnoj razini. Povremeno je dolazilo do manjih problema koji su se rješavali u najbržem mogućem vremenu i nisu utjecali na kvalitetu poučavanja.

**Obuka mentora i voditelja radionica**

Člankom 13. st 2. Zakona o vježbenicima u pravosudnim tijelima i pravosudnom ispitu (Narodne novine, broj: 14/2019) propisano je da za mentora može biti određen sudac ili zamjenik državnog odvjetnica određen godišnjim rasporedom poslova koji je završio edukaciju za mentore pri Pravosudnoj akademiji. Stoga je u 2019. godini organizirano 5 radionica za obuku mentora u tri regionalna centra, a obuci je prisustvovalo 77 sudaca i državnih odvjetnika. Polaznici su bili upoznati sa zakonskim okvirom koji regulira obveze mentora u radu s vježbenikom, a načelnica Odjela za evaluaciju te obuku voditelja i mentora kroz radionicu je praktično prezentirala model učenja i komunikacije radi ostvarenja obrazovnih ciljeva vježbeničkog programa.

Što se tiče obuke voditelja radionica, budući da su u 2019. godini predavači bili iskusni suci i državni odvjetnici, nije bilo potrebe za organizacijom specijalističkih radionica za voditelje. Ipak su upriličena dva individualna metodička savjetovanja o tome kako održati prezentaciju i ostvariti uspješnu komunikaciju tijekom poučavanja za dvije nove voditeljice iz Ministarstva pravosuđa koje su dobile sažetu verbalnu i praktičnu uputu u vezi poučavanja.

**Ostalo**

Za potrebe standardiziranog pristupa poučavanju u pedagoškom smislu, pripremljeno je 16 didaktičkih artikulacija novih tema poučavanja koje su sastavni dio obrazovnih materijala i koje služe kao tematski, metodički i vremenski vodič voditeljima radionica.

U sklopu suradnje između Vrhovnog suda RH i Pravosudne akademije, krajem 2019. godine započeto je provođenjem istraživanja o tome kako stručna javnost, odnosno državni odvjetnici i odvjetnici, ocjenjuju rad sudbene vlasti. Ispitivanje se provodi na uzorku od 200 državnih odvjetnika i 300 odvjetnika koji svoje mišljenje iskazuju odgovaranjem na pitanja u digitalnom upitniku preko platforme ILIAS. Rezultati ispitivanja će biti dostupni početkom 2020. godine.

**PRAVNI I OPĆI POSLOVI AKADEMIJE TE LJUDSKI POTENCIJALI**

Na dan 31. prosinca 2019. godini u Pravosudnoj akademiji bilo je zaposleno 28 radnika, od kojih 26 na neodređeno i 2 na određeno vrijeme (1 radnica kao zamjena za rodiljni i roditeljski dopust i 1 radnica za vrijeme trajanja projekta ESF projekta „Unapređenje programa edukacije u borbi protiv kibernetičkog kriminala“), a temeljem rješenja o privremenom radu u Akademiji su bile raspoređene do 1. rujna 2019.godine dvije savjetnice ravnateljice. Dana 1. rujna 2019. godine na vlastiti zahtjev prestao je privremeni raspored sutkinje Općinskog građanskog suda u Zagrebu na radnom mjesto savjetnice ravnateljice.

Tijekom 2019. godine uz suglasnost Ministarstva pravosuđa na neodređeno vrijeme zaposlena su dva radnika te dva radnika na određeno vrijeme.

U 2019. godini odrađena su 74,00 sata prekovremenog rada.

S obzirom da je 1. srpnja 2019. godine stupio na snagu novi Zakon o Pravosudnoj akademiji (Narodne novine, broj: 52/19) izrađen je i usvojen prijedlog Statuta Pravosudne akademije koji je putem Ministarstva pravosuđa upućen nadležnim tijelima na suglasnost.

Dana 12. srpnja održana je konstitutivna sjednica Upravnog vijeće Pravosudne akademije na kojoj su imenovani članovi Programskog vijeća Pravosudne akademije. 30. listopada Upravno vijeće Pravosudne akademije imenovalo je članove i zamjenike članova Povjerenstva za polaganje završnog ispita u Državnoj školi za Pravosudne dužnosnike, kao i tajnika i zamjenika tajnika Povjerenstva za polaganje završnog ispita u Državnoj školi za Pravosudne dužnosnike.

U sklopu pravnih poslova usvojeni su Poslovnik o radu Upravnog vijeća Pravosudne akademije, Poslovnik o izmjenama i dopunama Poslovnika o radu Upravnog vijeća Pravosudne akademije, Poslovnik o radu Programskog vijeća Pravosudne akademije, Pravilnik o zaštiti osobnih podataka, Odluka o izmjenama i dopunama Pravilnika o provedbi postupaka jednostavne nabave i Procedura načina korištenja prihoda Pravosudne akademije koje ostvaruje od obavljanja svoje djelatnosti.

U 2019. godini osnovana je radna skupina za izradu pravila Državne škole za pravosudne dužnosnike te je započeo postupak donošenja Pravilnika o završnom ispitu u Državnoj školi za pravosudne dužnosnike, Pravilnika o radu Povjerenstva za polaganje završnog ispita u Državnoj školi za pravosudne dužnosnike i Pravilnika o načinu rada mentora u Državnoj školi za pravosudne dužnosnike.

Akademija je s Ministarstvom pravosuđa u studenome 2019. godine potpisala Sporazum o međusobnoj suradnji.

Putem Ministarstva pravosuđa Akademija je u lipnju 2019. godine uputila prijedlog za izmjenu Uredbe o nazivima radnih mjesta i koeficijentima složenosti poslova u javnim službama(Narodne novine, broj: 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18 i, 59/19 i 79/19) u pogledu uvećanja plaće za službenike koji rade na projektima koji se financiraju sredstvima EU.

U 2019. godini Akademija je tiskala Mišljenje broj 21 (2018. godina) Savjetodavnog vijeće europskih sudaca Vijeća Europe pod nazivom „Sprječavanje korupcije među sucima“. Zaposlenici Akademije su obavljali stručne i administrativne poslove za potrebe Upravnog i Programskog vijeća Pravosudne akademije.

Radnici Akademije sudjelovali su na ukupno 19 edukacija, a svi su radnici sudjelovali na edukaciji „Komunikacije vještine i upravljanje konfliktima”. Šestoro radnika pohađalo je edukaciju engleskog jezika pravne struke u sklopu ESF projekta „Uvođenje i provedba programa edukacije iz područja stranih jezika za Pravosudne dužnosnike, savjetnike i službenike u pravosuđu“.

U suradnji s stručnim službama Ministarstva pravosuđa proveden je postupak javne nabave usluge organizacije nastave stranih jezika pravne struke u sklopu provedbe ESF projekta „Uvođenje i provedba programa edukacije iz područja stranih jezika za pravosudne dužnosnike, savjetnike i službenike u pravosuđu“.

Također, provedeni su postupci jednostavne nabave za nabavu uredskog materijala i tonera, hotelskog smještaja, vode za piće, prijenosna računala, konferencijskih stolova i stolica.

U skladu s Odlukom Vlade RH, za potrebe Akademije odgovarajuće postupke nabave, kao što su nabava goriva i mobilne telefonije, provodi Središnji državni ured za središnju javnu nabavu.

**Broj zaposlenih**

|  |  |  |  |  |
| --- | --- | --- | --- | --- |
| **Radno mjesto** | **Stručna sprema** | **Prema pravilniku o unutarnjoj organizaciji i sistematizaciji radnih mjesta** | **Popunjena radna mjesta 31.12.2019. godine** | **Popunjena radna mjesta 31.12.2018. godine** |
| Ravnatelj | VSS | 1 | 1 | 1 |
| Zamjenik ravnatelja | VSS | 2 | 0 | 0 |
| Načelnik Službe | VSS | 1 | 0 | 0 |
| Tajnik Pravosudne akademije | VSS | 1 | 1 | 1 |
| Načelnik odjela | VSS | 7 | 6 | 5 |
| Viši stručni savjetnik | VSS | 6 | 6 | 6 |
| Stručni savjetnik | VSS | 2 | 1 | 1 |
| Stručni suradnik | VSS | 4 | 3 | 1 |
| Viši stručni referent | VŠS | 3 | 2 | 2 |
| Informatički referent | SSS | 1 | 1 | 1 |
| Računovodstveni referent-financijski knjigovođa | SSS | 1 | 1 | 1 |
| Stručni referent | SSS | 6 | 5 | 5 |
| **Ukupno:** | | **35** | **27** | **24** |


**Dobna struktura**

U dobnoj strukturi dominiraju radnici između 25 i 40 godine života. Prosječna dob zaposlenika Akademije: 44 godine

Dobna struktura radnika:

od 25 – 40 godina života: 11 radnika  
od 41 - 50 godina života: 8 radnika  
od 51 - 65 godina života: 9 radnika

**Zaposlenici prema godinama radnog iskustva**



Prosječan broj godina iskustva zaposlenika Akademije: 19 godina

Radnici prema godinama radnog iskustva:

od 0-5 godina radnog iskustva: 3 radnika  
od 5-10 godina radnog iskustva: 5 radnika  
od 10-20 godina radnog iskustva : 8 radnika  
od 20-30 godina radnog iskustva: 7 radnika  
više od 30 godina radnog iskustva: 5 radnika

U okviru općih poslova, u Akademiji se obavljaju poslovi vezani uz održavanje i ažuriranje mrežne stranice Pravosudne akademije te mrežne stranice ESF projekta „Uvođenje i provedba programa edukacije iz područja stranih jezika za pravosudne dužnosnike, savjetnike i službenike u pravosuđu”, održavanje cjelokupne opreme i sredstava za rad Akademije, a posebno informatičke i komunikacijske opreme, pripadajući poslovi vezani uz Bazu podataka voditelja, autora i polaznika obrazovnih aktivnosti Pravosudne akademije, održavanje i ažuriranje Loomen e-tečajeva te informatička potpora svim organizacijskim jedinicama i radnicima Akademije uključujući i regionalne centre, umnožavanje obrazovnih materijala, prijevoz radnika i dostava opreme službenim vozilom Pravosudne akademije.

**PRORAČUN I IZVRŠENJE PRORAČUNA ZA 2019.GODINU**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Fp** | **Glava** | **Kor.pror.** | **Konto** | **Naziv konta** | **izvor** | **NOVI PLAN 2019. (REBALANSIRAN)** | **IZVRŠENJE (31.12.19.)** | **PREOSTALO** | **INDEKS** |
|
|  |  |  |  |  |  | *1* | *2* | *3* | *4* |
| **11006 PRAVOSUDNA AKADEMIJA** | | | | |  | **8.432.805,00** | **7.200.560,10** | **1.232.244,90** | **85,39** |
| **11- A844001** | | | **ADMINISTRACIJA I UPRAVLJANJE PRAVOSUDNE AKADEMIJE** | |  | **3.603.300,00** | **3.538.420,07** | **64.879,93** | **98,20** |
|  |  |  | **311** |  |  | **2.438.000,00** | **2.437.058,37** | **941,63** | **99,96** |
| 0330 | 11006 | A844001 | 3111 | Plaće za redovan rad | **11** | 2.432.671,00 | 2.431.729,74 | 941,26 | 99,96 |
| 0330 | 11006 | A844001 | 3113 | Plaće za prekovremeni rad | **11** | 5.329,00 | 5.328,63 | 0,37 | 99,99 |
|  |  |  | **312** |  |  | **100.000,00** | **98.911,58** | **1.088,42** | **98,91** |
| 0330 | 11006 | A844001 | 3121 | Ostali rashodi za zaposlene | **11** | 100.000,00 | 98.911,58 | 1.088,42 | 98,91 |
|  |  |  | **313** |  |  | **384.300,00** | **384.231,43** | **68,57** | **99,98** |
| 0330 | 11006 | A844001 | 3132 | Doprinosi za obvezno zdravstveno osiguranje | **11** | 339.100,00 | 381.143,77 | -42.043,77 | 112,40 |
| 0330 | 11006 | A844001 | 3133 | Doprinosi za obvezno osiguranje u slučaju nezaposlenosti | **11** | 45.200,00 | 3.087,66 | 42.112,34 | 6,83 |
|  |  |  | **321** |  |  | **172.000,00** | **146.555,60** | **25.444,40** | **85,21** |
| 0330 | 11006 | A844001 | 3211 | Službena putovanja | **11** | 50.000,00 | 35.326,83 | 14.673,17 | 70,65 |
| 0330 | 11006 | A844001 | 3212 | Naknade za prijevoz, za rad na terenu i odvojeni život | **11** | 111.000,00 | 104.063,61 | 6.936,39 | 93,75 |
| 0330 | 11006 | A844001 | 3213 | Stručno usavršavanje zaposlenika | **11** | 10.000,00 | 2.536,50 | 7.463,50 | 25,37 |
| 0330 | 11006 | A844001 | 3214 | Ostale naknade troškova zaposlenima | **11** | 1.000,00 | 4.628,66 | -3.628,66 | 462,87 |
|  |  |  | **322** |  |  | **95.500,00** | **95.363,81** | **136,19** | **99,86** |
| 0330 | 11006 | A844001 | 3221 | Uredski materijal i ostali materijalni rashodi | **11** | 87.500,00 | 84.599,26 | 2.900,74 | 96,68 |
| 0330 | 11006 | A844001 | 3223 | Energija | **11** | 5.000,00 | 4.597,40 | 402,60 | 91,95 |
| 0330 | 11006 | A844001 | 3225 | Sitni inventar i auto gume | **11** | 3.000,00 | 6.167,15 | -3.167,15 | 205,57 |
|  |  |  | **323** |  |  | **113.500,00** | **112.983,24** | **516,76** | **99,54** |
| 0330 | 11006 | A844001 | 3231 | Usluge telefona, pošte i prijevoza | **11** | 41.000,00 | 24.687,08 | 16.312,92 | 60,21 |
| 0330 | 11006 | A844001 | 3232 | Usluge tekućeg i investicijskog održavanja | **11** | 2.500,00 | 7.383,88 | -4.883,88 | 295,36 |
| 0330 | 11006 | A844001 | 3233 | Usluge promidžbe i informiranja | **11** | 10.000,00 | 12.681,25 | -2.681,25 | 126,81 |
| 0330 | 11006 | A844001 | 3235 | Zakupnine i najamnine | **11** | 20.000,00 | 23.938,97 | -3.938,97 | 119,69 |
| 0330 | 11006 | A844001 | 3236 | Zdravstvene i veterinarske usluge | **11** | 5.000,00 | 500,00 | 4.500,00 | 10,00 |
| 0330 | 11006 | A844001 | 3237 | Intelektualne i osobne usluge | **11** | 10.000,00 | 11.463,40 | -1.463,40 | 114,63 |
| 0330 | 11006 | A844001 | 3238 | Računalne usluge | **11** | 15.000,00 | 13.678,14 | 1.321,86 | 91,19 |
| 0330 | 11006 | A844001 | 3239 | Ostale usluge | **11** | 10.000,00 | 18.650,52 | -8.650,52 | 186,51 |
|  |  |  | **324** |  |  | **20.500,00** | **19.359,47** | **1.140,53** | **94,44** |
| 0330 | 11006 | A844001 | 3241 | Naknade troškova osobama izvan rad.odnosa | **11** | 20.500,00 | 19.359,47 | 1.140,53 | 94,44 |
|  |  |  | **329** |  |  | **257.500,00** | **222.199,52** | **35.300,48** | **86,29** |
| 0330 | 11006 | A844001 | 3291 | Naknade za rad predstavničkih i izvršnih tijela, povjerenstava i slično | **11** | 150.500,00 | 103.120,87 | 47.379,13 | 68,52 |
| 0330 | 11006 | A844001 | 3292 | Premije osiguranja | **11** | 10.000,00 | 6.770,71 | 3.229,29 | 67,71 |
| 0330 | 11006 | A844001 | 3293 | Reprezentacija | **11** | 20.000,00 | 31.697,53 | -11.697,53 | 158,49 |
| 0330 | 11006 | A844001 | 3294 | Članarine | **11** | 65.000,00 | 62.243,29 | 2.756,71 | 95,76 |
| 0330 | 11006 | A844001 | 3295 | Pristojbe i naknade | **11** | 12.000,00 | 18.367,12 | -6.367,12 | 153,06 |
|  |  |  | **343** |  |  | **7.000,00** | **6.757,05** | **242,95** | **96,53** |
| 0330 | 11006 | A844001 | 3431 | Bankarske usluge i usluge platnog prometa | **11** | 7.000,00 | 6.757,05 | 242,95 | 96,53 |
|  |  |  | **422** |  |  | **15.000,00** | **15.000,00** | **0,00** | **100,00** |
| 0330 | 11006 | A844001 | 4221 | Uredska oprema i namještaj | **11** | 15.000,00 | 15.000,00 | 0,00 | 100,00 |
| **11- A629024** | | | **STRUČNO USAVRŠAVANJE PRAVOSUDNIH DUŽNOSNIKA I SAVJETNIKA U PRAVOSUDNIM TIJELIMA** | |  | **2.031.000,00** | **1.978.153,17** | **52.846,83** | **97,40** |
|  |  |  | **322** |  |  | **32.000,00** | **19.703,28** | **12.296,72** | **61,57** |
| 0330 | 11006 | A629024 | 3221 | Uredski materijal i ostali materijalni rashodi | **11** | 32.000,00 | 19.703,28 | 12.296,72 | 61,57 |
|  |  |  | **323** |  |  | **1.678.000,00** | **1.674.145,60** | **3.854,40** | **99,77** |
| 0330 | 11006 | A629024 | 3235 | Zakupnine i najamnine | **11** | 45.000,00 | 23.863,27 | 21.136,73 | 53,03 |
| 0330 | 11006 | A629024 | 3237 | Intelektualne i osobne usluge | **11** | 1.633.000,00 | 1.650.282,33 | -17.282,33 | 101,06 |
|  |  |  | **329** |  |  | **21.000,00** | **10.436,00** | **10.564,00** | **49,70** |
| 0330 | 11006 | A629024 | 3293 | Reprezentacija | **11** | 21.000,00 | 10.436,00 | 10.564,00 | 49,70 |
|  |  |  | **324** |  |  | **300.000,00** | **273.868,29** | **26.131,71** | **91,29** |
| 0330 | 11006 | A629024 | 3241 | Naknade troškova osobama izvan radnog odnosa | **11** | 300.000,00 | 273.868,29 | 26.131,71 | 91,29 |
| **11- A630051:** | | | **IZBOR I OBUKA VJEŽBENIKA U PRAVOSUDNIM TIJELIMA** | |  | **1.052.500,00** | **827.841,77** | **224.658,23** | **78,65** |
|  |  |  | **322** |  |  | **5.000,00** | **4.547,70** | **452,30** | **90,95** |
| 0330 | 11006 | A630051 | 3221 | Uredski materijal i ostali materijalni rashodi | **11** | 5.000,00 | 4.547,70 | 452,30 | 90,95 |
|  |  |  | **323** |  |  | **250.000,00** | **201.092,88** | **48.907,12** | **80,44** |
| 0330 | 11006 | A630051 | 3235 | Sitni inventar i auto gume | **11** | 7.500,00 | 3.000,00 | 4.500,00 | 40,00 |
| 0330 | 11006 | A630051 | 3237 | Intelektualne i osobne usluge | **11** | 222.500,00 | 191.749,58 | 30.750,42 | 86,18 |
| 0330 | 11006 | A630051 | 3238 | Računalne usluge | **11** | 10.000,00 | 0,00 | 10.000,00 | 0,00 |
| 0330 | 11006 | A630051 | 3239 | Ostale usluge | **11** | 10.000,00 | 6.343,30 | 3.656,70 | 63,43 |
|  |  |  | **324** |  |  | **797.500,00** | **622.201,19** | **175.298,81** | **78,02** |
| 0330 | 11006 | A630051 | 3241 | Naknade troškova osobama izvan radnog odnosa | **11** | 797.500,00 | 622.201,19 | 175.298,81 | 78,02 |
| **11- A844002:** | | | **DRŽAVNA ŠKOLA ZA PRAVOSUDNE DUŽNOSNIKE** | |  | **57.500,00** | **53.296,25** | **4.203,75** | **92,69** |
|  |  |  | **322** |  |  | **2.500,00** | **2.500,00** | **0,00** | **100,00** |
| 0330 | 11006 | A844002 | 3221 | Uredski materijal i ostali materijalni rashodi | **11** | 2.500,00 | 2.500,00 | 0,00 | 100,00 |
|  |  |  | **323** |  |  | **55.000,00** | **50.796,25** | **4.203,75** | **92,36** |
| 0330 | 11006 | A844002 | 3237 | Intelektualne i osobne usluge | **11** | 55.000,00 | 50.796,25 | 4.203,75 | 92,36 |
| 0330 | 11006 | A844002 | 3239 | Ostale usluge | **11** | 0,00 | 0,00 | 0,00 | 0,00 |
|  |  |  | **324** |  |  | **0,00** | **0,00** | **0,00** | **0,00** |
| 0330 | 11006 | A844002 | 3241 | Naknade troškova osobama izvan radnog odnosa | **11** | 0,00 | 0,00 | 0,00 | 0,00 |
| **11- A844003** | | | **STRUČNO USAVRŠAVANJE SLUŽBENIKA IZ PODRUČJA PRAVOSUĐA** | |  | **150.000,00** | **143.726,66** | **6.273,34** | **95,82** |
|  |  |  | **323** |  |  | **125.000,00** | **122.739,48** | **2.260,52** | **98,19** |
| 0330 | 11006 | A844003 | 3237 | Intelektualne i osobne usluge | **11** | 125.000,00 | 122.739,48 | 2.260,52 | 98,19 |
|  |  |  | **324** |  |  | **25.000,00** | **20.987,18** | **4.012,82** | **83,95** |
| 0330 | 11006 | A844003 | 3241 | Naknade troškova osobama izvan radnog odnosa | **11** | 25.000,00 | 20.987,18 | 4.012,82 | 83,95 |
| **12 - A844004** | | | **PROGRAM EDUKACIJE STRANIH JEZIKA ZA PRAVOSUDNE DUŽNOSNIKE I SAVJETNIKE U PRAVOSUDNIM TIJELIMA** | |  | **164.500,00** | **47.804,45** | **116.695,55** | **29,06** |
|  |  |  | **322** |  |  | **1.000,00** | **0,00** | **1.000,00** | **0,00** |
| 0330 | 11006 | A844004 | 3221 | Uredski materijal i ostali materijalni rashodi | **12** | 1.000,00 | 0,00 | 1.000,00 | 0,00 |
|  |  |  | **323** |  |  | **163.500,00** | **47.804,45** | **115.695,55** | **29,24** |
| 0330 | 11006 | A844004 | 3231 | Usluge telefona, pošte i prijevoza | **12** | 500,00 | 0,00 | 500,00 | 0,00 |
| 0330 | 11006 | A844004 | 3235 | Zakupnine i najamnine | **12** | 3.000,00 | 0,00 | 3.000,00 | 0,00 |
| 0330 | 11006 | A844004 | 3237 | Intelektualne i osobne usluge | **12** | 160.000,00 | 47.804,45 | 112.195,55 | 29,88 |
|  |  |  | **324** |  |  | **0,00** | **0,00** | **0,00** | **0,00** |
| 0330 | 11006 | A844004 | 3241 | Naknade troškova osobama izvan radnog odnosa | **12** | 0,00 | 0,00 | 0,00 | 0,00 |
|  |  |  | **329** |  |  | **0,00** | **0,00** | **0,00** | **0,00** |
| 0330 | 11006 | A844004 | 3293 | Reprezentacija | **12** | 0,00 | 0,00 | 0,00 | 0,00 |
| **12 - A844005** | | | **UNAPREĐENJE PROGRAMA EDUKACIJA U BORBI PROTIV KIBERNETIČKOG KRIMINALA** | |  | **51.100,00** | **2.067,00** | **49.033,00** | **4,05** |
|  |  |  | **322** |  |  | **3.000,00** | **450,00** | **2.550,00** | **15,00** |
| 0330 | 11006 | A844005 | 3221 | Uredski materijal i ostali materijalni rashodi | **12** | 3.000,00 | 450,00 | 2.550,00 | 15,00 |
|  |  |  | **323** |  |  | **17.100,00** | **525,00** | **16.575,00** | **3,07** |
| 0330 | 11006 | A844005 | 3237 | Intelektualne i osobne usluge | **12** | 17.100,00 | 525,00 | 16.575,00 | 3,07 |
|  |  |  | **329** |  |  | **3.000,00** | **1.092,00** | **1.908,00** | **36,40** |
| 0330 | 11006 | A844005 | 3293 | Reprezentacija | **12** | 3.000,00 | 1.092,00 | 1.908,00 | 36,40 |
|  |  |  | **422** |  |  | **28.000,00** | **0,00** | **28.000,00** | **0,00** |
| 0330 | 11006 | A844005 | 4221 | Uredska oprema i namještaj | **12** | 28.000,00 | 0,00 | 28.000,00 | 0,00 |
| **561 - A844005** | | | **UNAPREĐENJE PROGRAMA EDUKACIJA U BORBI PROTIV KIBERNETIČKOG KRIMINALA** | |  | **120.205,00** | **11.713,00** | **108.492,00** | **9,74** |
|  |  |  | **322** |  |  | **5.000,00** | **2.550,00** | **2.450,00** | **51,00** |
| 0330 | 11006 | A844005 | 3221 | Uredski materijal i ostali materijalni rashodi | **561** | 5.000,00 | 2.550,00 | 2.450,00 | 51,00 |
|  |  |  | **323** |  |  | **76.000,00** | **2.975,00** | **73.025,00** | **3,91** |
| 0330 | 11006 | A844005 | 3237 | Intelektualne i osobne usluge | **561** | 76.000,00 | 2.975,00 | 73.025,00 | 3,91 |
|  |  |  | **329** |  |  | **5.205,00** | **6.188,00** | **-983,00** | **118,89** |
| 0330 | 11006 | A844005 | 3293 | Reprezentacija | **561** | 5.205,00 | 6.188,00 | -983,00 | 118,89 |
|  |  |  | **422** |  |  | **34.000,00** | **0,00** | **34.000,00** | **0,00** |
| 0330 | 11006 | A844005 | 4221 | Uredska oprema i namještaj | **561** | 34.000,00 | 0,00 | 34.000,00 | 0,00 |
| **561 - A844004** | | | **PROGRAM EDUKACIJE STRANIH JEZIKA ZA PRAVOSUDNE DUŽNOSNIKE I SAVJETNIKE U PRAVOSUDNIM TIJELIMA** | |  | **771.200,00** | **270.891,88** | **500.308,12** | **35,13** |
|  |  |  | **322** |  |  | **3.600,00** | **0,00** | **3.600,00** | **0,00** |
| 0330 | 11006 | A844004 | 3221 | Uredski materijal i ostali materijalni rashodi | **561** | 3.600,00 | 0,00 | 3.600,00 | 0,00 |
|  |  |  | **323** |  |  | **767.600,00** | **270.891,88** | **496.708,12** | **35,29** |
| 0330 | 11006 | A844004 | 3231 | Usluge telefona, pošte i prijevoza | **561** | 2.300,00 | 0,00 | 2.300,00 | 0,00 |
| 0330 | 11006 | A844004 | 3235 | Zakupnine i najamnine | **561** | 15.300,00 | 0,00 | 15.300,00 | 0,00 |
| 0330 | 11006 | A844004 | 3237 | Intelektualne i osobne usluge | **561** | 750.000,00 | 270.891,88 | 479.108,12 | 36,12 |
|  |  |  | **324** |  |  | **0,00** | **0,00** | **0,00** | **0,00** |
| 0330 | 11006 | A844004 | 3241 | Naknade troškova osobama izvan radnog odnosa | **561** | 0,00 | 0,00 | 0,00 | 0,00 |
|  |  |  | **329** |  |  | **0,00** | **0,00** | **0,00** | **0,00** |
| 0330 | 11006 | A844004 | 3293 | Reprezentacija | **561** | 0,00 | 0,00 | 0,00 | 0,00 |
| **43- A844002** | | | **DRŽAVNA ŠKOLA ZA PRAVOSUDNE DUŽNOSNIKE** | |  | **300.500,00** | **151.772,00** | **148.728,00** | **50,51** |
|  |  |  | **322** |  |  | **4.500,00** | **0,00** | **4.500,00** | **0,00** |
| 0330 | 11006 | A844002 | 3221 | Uredski materijal i ostali materijalni rashodi | **43** | 4.500,00 | 0,00 | 4.500,00 | 0,00 |
|  |  |  | **323** |  |  | **500,00** | **0,00** | **500,00** | **0,00** |
| 0330 | 11006 | A844002 | 3231 | Usluge telefona, pošte i prijevoza | **43** | 500,00 | 0,00 | 500,00 | 0,00 |
|  |  |  | **329** |  |  | **169.500,00** | **14.554,00** | **154.946,00** | **8,59** |
| 0330 | 11006 | A844002 | 3291 | Naknade za rad predstavničkih i izvršnih tijela, povjerenstava i slično | **43** | 149.500,00 | 0,00 | 149.500,00 | 0,00 |
| 0330 | 11006 | A844002 | 3299 | Ostali nespomenuti rashodi poslovanja | **43** | 20.000,00 | 14.554,00 | 5.446,00 | 72,77 |
|  |  |  | **422** |  |  | **126.000,00** | **137.218,00** | **-11.218,00** | **108,90** |
| 0330 | 11006 | A844002 | 4221 | Uredska oprema i namještaj | **43** | 126.000,00 | 137.218,00 | -11.218,00 | 108,90 |
| **43- A844006** | | | **STRUČNO USAVRŠAVANJE DRUGIH SUDIONIKA U POSTUPCIMA PRED PRAVOSUDNIM TIJELIMA** | |  | **6.000,00** | **73.505,81** | **-67.505,81** | **1.225,10** |
|  |  |  | **322** |  |  | **1.000,00** | **12.421,21** | -11.421,21 | 1.242,12 |
| 0330 | 11006 | A844006 | 3221 | Uredski materijal i ostali materijalni rashodi | **43** | 1.000,00 | 12.421,21 | -11.421,21 | 1.242,12 |
|  |  |  | **323** |  |  | **3.000,00** | **57.077,48** | -54.077,48 | 1.902,58 |
| 0330 | 11006 | A844006 | 3235 | Zakupnine i najamnine | **43** | 1.000,00 | 0,00 | 1.000,00 | 0,00 |
| 0330 | 11006 | A844006 | 3237 | Intelektualne i osobne usluge | **43** | 1.000,00 | 57.077,48 | -56.077,48 | 5.707,75 |
| 0330 | 11006 | A844006 | 3239 | Ostale usluge | **43** | 1.000,00 | 0,00 | 1.000,00 | 0,00 |
|  |  |  | **329** |  |  | **1.000,00** | **0,00** | 1.000,00 | 0,00 |
| 0330 | 11006 | A844006 | 3293 | Reprezentacija | **43** | 1.000,00 | 0,00 | 1.000,00 | 0,00 |
|  |  |  | **324** |  |  | **1.000,00** | **4.007,12** | -3.007,12 | 400,71 |
| 0330 | 11006 | A844006 | 3241 | Naknade troškova osobama izvan radnog odnosa | **43** | 1.000,00 | 4.007,12 | -3.007,12 | 400,71 |
| **31 - A629024** | | | **STRUČNO USAVRŠAVANJE PRAVOSUDNIH DUŽNOSNIKA I SAVJETNIKA U PRAVOSUDNIM TIJELIMA** | |  | **125.000,00** | **101.368,04** | **23.631,96** | **81,09** |
|  |  |  | **321** |  |  | **65.000,00** | **62.835,14** | **2.164,86** | **96,67** |
| 0330 | 11006 | A629024 | 3211 | Službena putovanja | **31** | 65.000,00 | 62.835,14 | 2.164,86 | 96,67 |
|  |  |  | **323** |  |  | **30.000,00** | **29.667,63** | **332,37** | **98,89** |
| 0330 | 11006 | A629024 | 3237 | Intelektualne i osobne usluge | **31** | 30.000,00 | 29.667,63 | 332,37 | 98,89 |
|  |  |  | **324** |  |  | **10.000,00** | **8.865,27** | **1.134,73** | **88,65** |
| 0330 | 11006 | A629024 | 3241 | Naknade troškova osobama izvan radnog odnosa | **31** | 10.000,00 | 8.865,27 | 1.134,73 | 88,65 |
|  |  |  | **422** |  |  | **20.000,00** | **0,00** | **20.000,00** | **0,00** |
| 0330 | 11006 | A629024 | 4221 | Uredska oprema i namještaj | **31** | 20.000,00 | 0,00 | 20.000,00 | 0,00 |

1. Članovi radne skupine su: dr. sc. Zdenko Konjić, sudac Vrhovnog suda Republike Hrvatske, Perica Rosandić, sudac Vrhovnog suda Republike Hrvatske, Dragan Katić, sudac Vrhovnog suda Republike Hrvatske, Marina Paulić, sutkinja Vrhovnog suda Republike Hrvatske, Inga Vezmar Brlek, sutkinja Visokog upravnog suda Republike Hrvatske, RaoulDubravec, sudac Visokog trgovačkog suda Republike Hrvatske, Danica Damjanović, zamjenica Glavnog državnog odvjetnika Republike Hrvatske, Boris Koketi, zamjenikom Glavnog državnog odvjetnika Republike Hrvatske, Mirta Kuharić, zamjenica Glavnog državnog odvjetnika Republike Hrvatske, Sani Ljubičić, zamjenica Glavnog državnog odvjetnika Republike Hrvatske, Verica Orešić Cvitan, savjetnica ravnateljice Pravosudne akademije za kazneno pravo i Lea Pehnec, tajnica Povjerenstva za završni ispit u Državnoj školi za pravosudne dužnosnike [↑](#footnote-ref-1)
2. Savjetovanje je obuhvatilo slijedeće teme:

   * Novine u prvostupanjskom i drugostupanjskom postupku prema Noveli ZPP iz 2019. godine
   * Novo uređenje revizije prema Noveli ZPP iz 2019. godine
   * Ogledni postupak prema Noveli ZPP iz 2019. godine
   * Pojam radnog spora u sudskoj praksi
   * Pravo na pošteno suđenje u praksi Ustavnog suda Republike Hrvatske i Europskog suda za ljudska prava
   * Vladavina prava
   * Stečaj potrošača – uočeni problemi u praksi
   * Pregled zauzetih shvaćanja Vrhovnog suda Republike Hrvatske u stvarnopravnim predmetima

   [↑](#footnote-ref-2)
3. Savjetovanje je obuhvatilo slijedeće teme:

   * Produljeno kazneno djelo (u pravnoj teoriji, kroz izmjene zakona i u sudskoj praksi).
   * Ujednačena sudska praksa - kako ju dosegnuti.
   * Pravo na branitelja u praksi nacionalnih sudova i praksi ESLJP.
   * Kaznenopravni aspekti novijih odluka sudova Vijeća Europe i Europske unije.
   * Kaznenopravni aspekti govora mržnje.
   * Utaja poreza ili carine prema KZ/11 - zlouporaba ovlasti u gospodarskom poslovanju prema KZ/97 – pravni kontinuitet i primjena blažeg zakona.
   * Zapuštanje i zlostavljanje djece (sudska praksa i povijesni razvoj propisa u kaznenom pravu)
   * Primjena postojećih normativnih rješenja kako bi se osujetile zlouporabe procesnih prava.
   * Zaštitne mjere u prekršajnom postupku s osvrtom na novele Prekršajnog zakona.
   * Kazneno djelo izazivanja prometne nesreće u cestovnom prometu sa smrtnom posljedicom s posebnim osvrtom na izrečene kazne.
   * Pravosudna suradnja u kaznenim stvarima putem Eurojust-a.

   [↑](#footnote-ref-3)
4. Savjetovanje je obuhvatilo slijedeće teme:

   * Kratki osvrt na nadležnost VPS-a RH i njegova uloga u ujednačavanju sudske prakse
   * Prekršajni postupak prema maloljetnim počiniteljima prekršaja s osvrtom na Direktivu (EU) 2016/800 Europskog parlamenta i Vijeća od 11. svibnja 2016. godine
   * Zakon o sprječavanju nereda na športskim natjecanjima - prekršaj s obilježjima govora mržnje
   * Zakon o sprječavanju nereda na športskim natjecanjima - posebno s osvrtom na preventivnu mjeru iz čl. 34.a
   * Prekoračenje optužbe — bitna povreda prekršajnog postupka iz čl. 195. st. 1. toč. 6. Prekršajnog zakona
   * Oduzimanje predmeta prekršaja prema Prekršajnom zakonu i Konvenciji za zaštitu ljudskih prava i temeljnih sloboda
   * Nezakoniti dokazi — bitna povreda prekršajnog postupka iz čl. 195. st. 1. toč. 10. Prekršajnog zakona
   * Novosti u području gospodarskih prekršaja
   * Pravo na pravično suđenje u prekršajnom postupku
   * Zakon o sigurnosti prometa na cestama
   * Izvršenje prekršajnih sankcija
   * Zakon o računovodstvu - sudska praksa vezana uz obvezu dostave financijske dokumentacije FINA-i
   * Pojedinačna potreba procjene žrtve u postupcima zbog nasilja u obitelji

   [↑](#footnote-ref-4)